I en leilighet i Hamar sentrum beslagla politiet planter og utstyr for cannabisproduksjon, skriver Hamar Arbeiderblad. Saken er nå ført i retten, og en av to unge menn er dømt til 120 timers samfunnsstraff.

Mannen har en medvirkende rolle, en annen hamarmann risikerer langt strengere straff da han er anklaget for å eie fabrikken.

Mannen som har fått dommen skal ha hatt en vaktemesterrolle. Blant annet skulle han vanne planter og skifte sikringer hvis den andre var på reise. I lønn skulle han få smaksprøver.

Han tilso forholdet, og var samarbeidsvillig overfor politiet.

Ifølge dommen fra Hedmarken tingrett, var det «produksjon og produksjonspotensial» i leiligheten på cirka 1,4 kilo cannabis, skriver avisen.